גאפ (עיר)

גאפ (בצרפתית: Gap) היא עיר מחוז בדרום־מזרח צרפת, הגדולה ביותר במחוז האלפים העליונים. היא נמצאת בגובה של כ-750 מטרים מעל פני הים. יחד עם עיירות אלפיניות אחרות, עיריית גאפ חברה באגודת העיירות האלפיניות של השנה  במטרה ליישם את האמנה האלפינית  להשגת פיתוח בר-קיימא בקשת האלפינית.

גאפ זכתה בתואר העיר האלפינית של השנה בשנת 2002. בשנת 2013 הוכתרה לעיר הספורטיבית ביותר בצרפת על ידי עיתון הספורט הלאומי הצרפתי ל'אקיפ.

 טופונימיה 
אזכור שמה של העיר נמצא לראשונה בטקסטים עתיקים כ-Vappincum, מאוחר יותר הצטמצם השם ל-Vappum, הצורה של השם Gap נמצא בכתבים מהמאה ה-13.

 היסטוריה 
 פרהיסטוריה 
היישוב הראשון של בני אדם שחיו באזור גאפ מתוארך לתקופה הנאוליתית.Société d'études des Hautes-Alpes, Histoire de la ville de Gap, p. 4. תרבותם של התושבים הראשונים הללו הייתה שייכת לתרבות דרום ההולוקן.Bernard Bligny, Histoire du Dauphiné, p. 28.

עדויות נדירות מאוד של התקופה הפרה-רומית נמצאו בשרידי אופידום שנמצא בפסגת גבעת סן-מנס הכוללים עקבות גלויים של דולמן שנחשפו ב-1866Colette Jourdain-Annequin, Atlas culturel des Alpes occidentales. De la préhistoire à la fin du Moyen Âge, p. 78. ובית קברות עתיק בכפר פרה-קמארג; הממצאים משרידים אלו לא נשמרו נכון לשנת 2022.Joseph Roman, L'Époque préhistorique et gauloise dans le département des Hautes-Alpes, pages 16 à 18. השרידים שכן נשמרו אלה מטבעות כסף גאלי. גאפ הייתה בירת הקלטים.Histoire du passage des Alpes par Annibal, p. 212, Jean-André de Luc עמים אלה, שייכים לשבט הקטוריגס שחי באזור בתקופת הברזל שקדמה לתקופה הרומית, הם דיברו בשפה הקלטית.Société d'études des Hautes-Alpes, Histoire de la ville de Gap, p. 5.

 התקופה הרומית 
שמאל|ממוזער|250 פיקסלים |דרכים רומיות בהרי האלפים, במהלך המאה ה-4
אזור Gapencais  היה אז חלק מהטריטוריה של שבט גאלי בשם ווקונטי, שחי בשיפוליים הדרום מערביים של הרי האלפים. בני השבט עברו שינוי תרבותי לתרבות הרומית במהלך כיבוש גאליה נרבוננסיס בשנים 125–124 לפני הספירה, ושבירותיו היו לוק-אן-דיוס  ו-Vaison .

בסביבות שנת 20 לפנה"ס, קוטיוס, מנהיג שבטי עמק סוזה, שהיה בעל ברית של רומא, בימי אוגוסטוס, סלל את הדרך הרומית לאורך עמק הנהר דוראנס . הוא הכניע את עמי האזור אף על פי שהיו להוטים לשמור על עצמאותם. נתיב זה, שנבנה בין השנים 14 ל-6 לפני הספירה, קיבל את השם Via Cotia per Alpem, קישר בין טורינו לסיסטרון  והיו בו שש תחנות משמר. העיר גאפ, שהייתה ידועה אז בשם Vapincum, נוסדה על בסיס אחת התחנות הללו. בשנת 22 לספירה, תחנת המשמר גאפ הייתה הנקודה בה התחילה הדרך הרומית לוואלנס.Société d'études des Hautes-Alpes, Histoire de la ville de Gap, pages 7 à 9.

בתקופה הרומית, במיקום של התחנה Vapincum שעל הדרך הרומית לטורינו היה מחנה צבאי רומי ומיקום המחנה היווה את מיקומה העתידי של העיר גאפ. המחנה היה מוגן בחומה מדורגת מוקפת תעלה.Georges de Manteyer, Le nom et les deux premières enceintes de Gap, p. 146. הוא היה הגדול ביותר מבין המחנות שהיו בין מונטגנבר  לסיסטרון. ניתן להעריך את חיל המצב שישב במחנה ב-360 איש שבאו מהשבטים שמסביב. משימתם הייתה להגן על המשתמשים בדרכים הרומיות מפני שודדים. מאוחר יותר, נסללה הדרך הרומית ל-Champsaur . עם הזמן המחנה בתחנה Vapincum (גאפ) קיבל חשיבות בכך ששלט על צומת הדרכים.

הכלכלה התבססה בעיקרה על חקלאות והגידולים הראשונים צמחו במורדות המתונות של גבעות פוימאורה Puymaure. חלק מהבתים נבנו על כלונסאות כפי שהתגלה בחפירות ארכאולוגיות.

במהלך המאות הראשונות לספירה האוכלוסייה גדלה באופן משמעותי. לקראת סוף המאה ה-3 והמאה ה-4 נבנו ביצורים כדי להגן על הליבה המרכזית של המחנה והעיירה שקמה לידו.Georges de Manteyer, Le nom et les deux premières enceintes de Gap, schémas et plans en fin d'ouvrage. החומות הקיפו לחלוטין את המתחם ועליהן היו אחד עשר מגדלים.Société d'études des Hautes-Alpes, Histoire de la ville de Gap, p. 11. השטח שנכלל בין החומות היה בגודל 20 דונם. סביב החומות, שבתוכן היה מרכז העיירה, התרחבה העיירה לכל עבר.

 ימי הביניים 
החל מ-28 בדצמבר 986, הבישוף של גאפ קיבל זכויות ריבוניות על העיר מחשש מפני פלישות מוסלמיות עתידיות. הבישופים שמרו על הכוח השלטוני הזה עד לרפורמות המהפכניות בשנת 1801 אף על פי שגאפ סופחה על ידי הכתר הצרפתי כבר בשנת 1512.

גאפ וכל המרחב שסביבה הפכו לחלק ממחוז פרובנס שהוקם בסוף המאה ה-10. אף על פי שהבישופים של גאפ היו האדונים הזמניים של העיר שליטתם נגדה את רצונם של הרוזנים של פורקלקייר, בעיקר בתקופת כהונה של ארנו, שלימים הפך לבישוף של העיר. בשנת 1349 העביר הדופין מווינה הומברט השני את נסיכותו לבנו הבכור של פיליפ השישי הצרפתי, מלך צרפת לעתיד שארל החמישי.

במאה ה-14 העיר גאפ ניצלה את היתרונות של תקנות האפיפיורים מאביניון, דבר שהביא לתנועה תכופה יותר של סוחרים בעיר, לפיתוח מלאכת הצמר והעורות, וכפועל יוצא מזה גרמו לשגשוג כלכלי. קשרי הדת והמסחר עם אביניון התחזקו על ידי נוכחותם של אנשי דת רבים מהפמליה של הבישופ של גאפ.

 רנסאנס וראשית התקופה המודרנית 
המאות ה-16 וה-17 היו זמנים אפלים במיוחד עבור העיר כתוצאה ממלחמות הדת בין תושבי העיר גאפ שהייתה מעוז קתולי, לבין תושבי Champsaur שעברו לפרוטסטנטיות. בליל 3 בינואר 1577, נכבשה העיר על ידי הפרוטסטנטים. הם שרפו את הקתדרלה, שדדו את המנזרים, ניכסו לעצמו את רכושם של התושבים ובנו מצודה בגבעות פוימאורה ששלטה על גאפ.id., p. 54 בשנת 1622 חזרה העיר לקתוליות.

בשנת 1692, ויקטור אמדאוס השני, כבש את העיר, שננטשה על ידי תושביה. ב-29 באוגוסט גאפ נבזזה ונשרפה. מתוך 953 הבתים בעיירה, נהרסו 798.

 המאה ה-19 
שמאל|ממוזער|250 פיקסלים |רשום של העיר גאפ משנת 1836
בשנת 1802, העיר גאפ והמחוז חוו צמיחה מסוימת. העיר נבנתה ונסללו כבישים המקשרים את גאפ לאיטליה.

נפוליאון הראשון עזב את האי אלבה בפברואר 1815 ועצר בגאפ ב-5 במרץ 1815 עם 40 פרשים ו-10 קצינים. כל אוכלוסיית העיר ליוותה את נפוליאון כשעזב את גאפ. גאפ חוותה התחדשות משנת 1875 עם הגעת הרכבת.Jean-Pierre Bardet et Claude Motte, Paroisses et communes de France; Hautes-Alpes, p. 144.

 המאה ה-20 
 מלחמת העולם השנייה 
במהלך מלחמת העולם השנייה, העיר הייתה חלק מהאזור החופשי. אחרי נובמבר 1942 ותיק אנטון, היא הוכנסה לאזור הכבוש. לאחר מבצע אוברלורד ב-6 ביוני 1944, הגרמנים הציבו כ-1,000 איש כדי לאבטח ולהחזיק את מרחב גאפ, השולט על ציר קאן-ליון. באמצע אוגוסט 1944 הגרמנים, שהיו משוכנעים כי הם עומדים בפני מרד רחב היקף, הסכימו להניח את נשקם ונכנעו ללוחמי ההתנגדות ולכוחותיו של שארל דה גול עוד לפני שכוחות בעלות הברית הגיעו לעיר. כמה מאות לוחמי התנגדות הצליחו ללכוד 1,200 חיילים גרמנים, בהם 40 קצינים. העיר שוחררה בערב 19 באוגוסט 1944."Histoires Interdites: La Face cachée de la Libération" - documentaire raconté par Pierre Lescure, avec la collaboration de l'historien Olivier Wieviorka

בשנת 2018 העיר גאפ רצתה לארח את אולימפיאדת החורף 2018, אך הפסידה כמועמדת לעיר אנסי הסמוכה. בסופו של דבר משחקי אולימפיאדת החורף 2018 התקיימו בפיונגצ'אנג שבקוריאה הדרומית.

 גאוגרפיה 
 המיקום 
טקסט=A panoramic view of Gap|מרכז|ממוזער|750x750 פיקסלים| נוף פנורמי של גאפ
גאפ יושבת על צומת אלפינית של הכבישים 94, D994 והכביש הארצי מספר 85, או בשמו ההיסטורי דרך נפוליאון , שחוצה את הר "קול בייארד-Col Bayard" מצפון לעיר. גאפ ממוקמת בין הדופינה ההיסטורית לאזור המנהלי פרובאנס-אלפ-קוט ד'אזור. נכון לשנת 2018 גרו בה 40,559 תושבים. היא עיר מרכזית באזור העירוני של דרום האלפים הצרפתיים, בו חיו 80,555 תושבים ב-2018. גאפ בנויה בגובה של 745 מטרים מעל פני הים, וחוצה אותה הנחל La Luye , קרוב למקום שבו הוא מצטרף כיובל, לנהר דוראנס  מצפון. סביב גאפ נמצאים פארקים לאומיים עשירים בצמחייה האופיינית לאלפים הצרפתיים. הפארקים עוטפים את גאפ מדרום מזרח, דרום ודרום מערב.

 גאולוגיה ופני השטח 
העיר גאפ ממוקמת ברובה בעמק הנקרא תעלת גאפ – Sillon de Gap בגובה 745מטר. קרקעית העמק רחבה. הנקודה הגבוהה ביותר בעיר נמצאת מחוץ לעמק, על מדרון קו פרשת המים שנקרא Raz de Bec, בגובה 2,385 מטרים. חלקים אחרים של העיר בנויים על המדרונות המערביים של העמק בגובה של כ־2,000 מטרים לרגלי הר צ'ארנס.

העמק נוצר ועוצב על ידי קרחון שנקרא דה לה דורנס במהלך עידן הקרח האחרון, הידוע בשם קרחון Würm שגלש מהרי האלפים וחרץ תוך גלישתו את העמק המכונה תעלת גאפ.

קרקעות העמק, שנוצרו מגלישת הקרחון כוללות משקעי מורנה. ניתן לראות לא פחות מחמש רמות של מורנות רוחביות וחזיתיות.Carte géologique de la France au 1/80 000. (Geologic Map of France 1/80,000) Feuilles de Gap, no 200, 3e édition. Ministère de l'Industrie. אלה נראים בבירור, במיוחד במורדות הדרומיים של הר "קול בייארד", שם הם יצרו טרסות המשמשות לחקלאות.

 הידרוגרפיה 
במרכז העיר גאפ זורם הנחל La Luye, שהוא יובל של הנהר דורנס. אורך הנחל כ־22.6 קילומטרים ומתמזגים אליו עוד מספר נחלים קטנים יותר. האגן ההידרוגרפי של נחל הלויה והיובלים שלו מהווים את מקור מי השתייה וההשקיה של העיר והשטחים החקלאים שסביבה. 

 אקלים 
האקלים בגאפ מוגדר כאקלים אוקיאני (Cfb), על פי מערכת Köppen, עם השפעה יבשתית (Dfb) בשל הגובה של העיר. העיר, מושפעת מאוד ממיקומה הפנימי ביבשת, היא חווה חורפים קרים ומושלגים וקיץ חמים. לכן האקלים שלה מוגדר גם כאקלים כמעט אלפיני. המאפיין העיקרי של האקלים המקומי מאופיין בימי שמש וימי שלג דבר המדגיש את האופי ההררי של העיר. הקיץ מאופיין בסופות רעמים תכופות והערפל נדיר למדי.

<div style="width:100%">

שמאל|ממוזער|250 פיקסלים|ההר "בר בייארד", והעננים שמעליו המבשרים על מזג אוויר טוב בגאפ
מחוץ לבריזות שבעמק, הרוח השלטת היא רוח צפונית, המכונה באופן מקומי רוח ביס-bise wind. למעשה, הרוחות הצפוניות האלה הן חלק של המיסטרל.

בהתייחס לעננות, קיימת תופעת "הבר של בייארד" המתוארת: כאוסף של עננים קומפקטי המכסה את רמת הר בייארד. העננים נדחפים ברוח ויורדים אל העמק. העננים הללו נעלמים מיד לאחר שהם יורדים כמה מאות מטרים לתוך העמק בהשפעת הטמפרטורה שעולה. כיסוי העננים נראה שהוא קבוע וללא תנועה.

 תחבורה 
טקסט=Map of transport in Gap|ממוזער|250 פיקסלים |מפת התחבורה בגאפ

 מערכת הכבישים 
שמאל|ממוזער|250 פיקסלים |כביש 85 RN שעל דרך נפולאון
העיר גאפ שוכנת על צומת דרכים. על הכביש הלאומי RN 85 (דרך נפולאון) שפונה לכיוון צפון ודרום, והכבישים האזוריים RN 94 ו-RD 994 לכיוון מזרח מערב.

כביש-RN 85 המוביל צפונה מגיע לעיר גרנובל במרחק של 103 קילומטרים מגאפ. העיר סיסטרון נמצאת על כביש 85 במרחק של 48 קילומטרים מדרום לגאפ. לבסוף כביש 85 מגיע עד לחוף הים התיכון. כביש-RN 94 מגיע עד לגבול האיטלקי ממזרח לגאפ במרחק של כ-100 קילומטרים. כביש-RD 994 מגיע עד לפונט-סנט-אספרי במרחק של כ-150 קילומטרים מערבה מהעיר גאפ.

בהתחשב בגידול התנועה בצירי התנועה הארציים והאזוריים הורחבו הכבישים הפנימיים והשדרות בעיר והוקמו עליהם מעקפים במטרה להרחיק את התנועה הארצית ממרכז העיר.

 רכבות 
העיר גאפ מקבלת שירות רכבות מחברת הרכבות הלאומית הצרפתית SNCF. תחנת גאפ מחוברת ישירות לפריז מדי יום באמצעות רכבת לילה. קווי הרכבת האזוריים מחברים את העיר לבריאנסון, גרנובל, ואלנס, כמו גם לאקס-אן-פרובאנס ולמרסיי.

 תחבורה אווירית 
נמל התעופה גאפ-טאלר  ממוקם במרחק 13 קילומטרים מהעיר.

חברת אייר אלפס הפעילה מטוסי אוטר DHC-6 Twin, בשירות סדיר בין פריז-לה בורז'ה לגאפ בין השנים 1973 ועד 1977 בסוף שנת 1977 היא הפסיקה במתן השירות. הרוב המכריע של התנועה האווירית בנמל מכוונת לתיירות ספורט.

 תחבורה עירונית 
התחבורה הציבורית בעיר מסופקת על חברת Linea. בשנת 2016, רשת החברה כללה כ-12 קווים בעיר. קיים גם שירות הסעות מיוחד לבית הספר ומוניות זמינות לפי דרישה. מלבד המוניות, כל שרותי התחבורה הציבורית בעיר, הם שירותים חינמיים לחלוטין.

 מתקני רכיבה על אופניים 
בעיר ישנם מספר שבילי אופניים החוצים אותה. חלקם נפרדים מרשת הכבישים, אחרים הם שבילי אופניים לצד כבישים.

 הנהלת העיר 
מועצת העיר מונה 43 חברים, מתוכם 20 נבחרים על ידי מועצת הקהילה.

 מדיניות סביבתית 
גאפ מסווגת בשלושה פרחים בתחרות של הערים והכפרים הפורחים בצרפת.

 יחסים בינלאומיים 
 ערים תאומות 
גאפ קשורה בברית ערים תאומות באירופה. במסגרת זו נעשים חילופי חברה-תרבותיים, חינוכיים וספורטיביים.



 שיתוף פעולה מבוזר 
בנוסף, נחתמו הסכמי שיתוף פעולה מבוזרים עם ערים באפריקה ובאסיה.



 אוכלוסייה וחברה 
+התפלגות האוכלוסייה בגאפ בין השנים 1793–2019שנה1793180018361856188619011931194619751999201220172019תושבים6,0148,0507,8548,91211,62111,01811,71716,37128,23336,26240,76140,89540,631
התפלגות האוכלוסייה לפי גברים ונשים היא: 52.3% נשים ו-47.7% גברים; התפלגות האוכלוסייה לפי גילאים היא: 20.6% עד גיל 14, בין הגילאים 15–64 עומד על 57% ומעל גיל 65 22.4%. צפיפות האוכלוסייה לשנת 2019: 367.9 תושבים לקילומטר מרובע.

 דיור 
מתוך 21,479 בתים בגאפ ב-2011, 88% היו מגורים עיקריים של תושבי העיר ו-8.50% היו ריקים. רוב בתי המגורים כללו 4 חדרים או 5 חדרים. רוב מבני המגורים נבנו בתקופה שבין 1946 ל-1990 (65%). מחצית מהדיירים הקבועים בעיר הם בעלי בתים (51%), חלק מהבתים מיועד לדיור סוציאלי להשכרה.

 חינוך 
בעיר קיימים 12 בתי ספר יסודיים עירוניים, 13 חטיבות ביניים עירוניות, 6 בתי ספר כפריים. בנוסף, ישנם גם מספר גני ילדים פרטיים ובתי ספר יסודיים פרטיים.

בעיר ישנם גם חמישה בתי ספר תיכוניים עירוניים וארבעה בתי ספר תיכוון של מחוז פרובאנס-אלפ-קוט ד'אזור, בית הספר המקצועי, בית הספר לחינוך טכנולוגי כללי וחקלאי. בגאפ נמצאת אוניברסיטת פול ושלוחה של אוניברסיטת אקס-מרסיי.

טקסט=Université d'Aix-Marseille, pôle university in Gap.|ממוזער|250 פיקסלים |אוניברסיטת פול בגאפ

 אירועי תרבות וחגיגות 
במהלך חודשי הקיץ, אגודת הסוחרים של מרכז העיר גאפ מארגנת את נוקטורנס. מדובר באירועים מוזיקליים וחגיגיים המלווים בפתיחת חנויות במרכז העיר בין השעות 19:00 עד 23:00. מדי שנה מתקיים יריד אקספו גם בפארק דה לה פפנייר במהלך חודש מאי. הקוואטרו, תיאטרון עם מקומות ישיבה מדורגים נשלפים, מארגן אירועים, כגון קונצרטים, הופעות, סמינרים עסקיים וכו'.

 בריאות 
בעיר יש בית חולים, בעל שלוש מחלקות. בית החולים בגאפ, הוא בית החולים הגדול ביותר בהרי האלפים הדרומיים. בנוסף קיים גם מרכז המתמחה בגריאטריה.

 ספורט 
גאפ היא נקודת הסיום של הטור דה פראנס. העיר מקיימת נבחרות בענפי ספורט רבים כגון: הוקי קרח, כדור רגל, גלישה אלפינית, רכיבת אופני הרים, החלקה על הקרח, כדורסל, כדור אף, רוגבי ועוד.

 תקשורת 
 Alpes 1 (תחנת רדיו מקומית)
 The Dauphiné Libéré (עיתון יומי)
 Alpes et Midi (עיתון שבועי)
 Anima Gap
 D!CI

 כלכלה 
השכר החציוני בגאפ בשנת 2011 עמד על 18,944 יורו. רוב ההכנסות נובעות מעבודה בשכר (55%), לעומת כשליש שהם פנסיונרים (30%). מגזר הבנייה גדל במיוחד כתוצאה מהקמת מתקני ספורט החורף. מגזר השירותים הוא המגזר העיקרי בכלכלה המקומית בעיר, בתחומי התיירות והספורט.

 לקריאה נוספת 
 Gallia Christiana (Nova, 1715), I, 452–473, Instrumenta, 86–89, (Nova, 1725), III, 1051–1107; Instrumenta, 177–188, 205–8;
 Joseph Hyacinthe Albanès, Gallia christiana Novissima (Montbeliard, 1899), I,
 Jean-Irénée Depéry, Histoire hagiologique du diocese de Gap (Gap, 1852);
 Honoré Fisquet, France Pontificale (Paris, 1868);
 Gaillaud, Histoire de Notre Dame d'Embrun (Gap, 1862);
 Joseph Roman, Sigillographie du diocese de Gap (Grenoble, 1870);
 Joseph Roman, Tableau historique du département des Hautes-Alpes (Paris, 1889–91);
 Ulysse Chevalier, Topo-bibl., pp. 988, 1266.

 קישורים חיצוניים 












 הערות שוליים 

קטגוריה:הרזיסטאנס
קטגוריה:טור דה פראנס
קטגוריה:צרפת: ערים
קטגוריה:דפים עם תרגומים שלא נסקרו
קטגוריה:פרובאנס-אלפ-קוט ד'אזור: ערים